Publication: Magyar Közlöny
Issue: MK-1999-68 (Year: 1999, Number: 68)
Era: 1990-2004
Section: szóló 1994. évi I. törvény 4. §-ának c) pontjában kapott
Paragraph Index: 20

5. Magyarországnak az egyedi programok megvalósításában való részvételből adódó pénzügyi hozzájárulását azzal az összeggel arányosan, azt kiegészítőleg kell megállapítani, amely az egyes években az Európai Közösségek általános költségvetésében áll a Bizottság rendelkezésére ahhoz, hogy eleget tehessen az ilyen programok megvalósításához, irányításához és működtetéséhez szükséges különböző jellegű munkák elvégzéséből adódó pénzügyi kötelezettségének. A Magyarország hozzájárulását meghatározó arányossági tényezőt úgy kell kiszámítani, hogy meg kell állapítani az arányt Magyarország piaci áron számított bruttó hazai összterméke és az Európai Unió tagállamai és Magyarország piaci áron számított bruttó hazai össztermékeinek összege között. Ezt az arányt az Európai Közösségek Statisztikai Hivatalától (EUROSTAT) beszerzett, ugyanazon évre vonatkozó, az Európai Közösségek előzetes költségvetési tervének nyilvánosságra hozatala idején rendelkezésre álló legújabb statisztikai adatok alapján kell kiszámítani. Az egyedi programokban való részvétele elősegítésének érdekében Magyarország hozzájárulása az alábbiak szerint történik: 1999: a második albekezdéssel összhangban meghatározott arányossági tényező szerinti hozzájárulás, szorozva 0,4-gyel, 2000: a második albekezdéssel összhangban meghatározott arányossági tényező szerinti hozzájárulás, szorozva 0,6-tal, 2001: a második albekezdéssel összhangban meghatározott arányossági tényező szerinti hozzájárulás, szorozva 0,8-cal, 2002: a második albekezdéssel összhangban meghatározott arányossági tényező szerinti hozzájárulás. Az Európai Közösség pénzügyi részvételének szabályait a 182/1999/EK számú határozatának IV. Melléklete és a 1999/64/Euratom számú határozatának III. Melléklete határozza meg. A Magyarország pénzügyi hozzájárulására vonatkozó szabályokat a III. Melléklet tartalmazza.

Source: https://magyarkozlony.hu/hivatalos-lapok/13ab72879084ebca4e757a1a6cf3227e24b40dd4/dokumentumok/9a8779bbda20091b7791e773726b8b573f9b7e0e/letoltes